cyanic-selkie/wikianc huggingface dataset:
Valkyrien (opera)
Kritisk vurdering
De første fremføringene av Valkyrien i München ble generelt hyllet som suksesser av både publikum og kritikere; ledende komponister som var til stede mottok verket med anerkjennelse og så i det bevis på Wagners geni. En dissidentstemme ble presentert av kritikeren i Süddeutsche Presse, som var forferdet over mangelen på moralske standarder som ble uttrykt i fortellingen, og fant dessuten hele opplevelsen kjedelig: den første akten var for det meste "slitende langvarig"; den andre akten sprang bare tidvis til liv, mens i den tredje var det "knapt mulig å høre isolerte skrik fra sangerne gjennom orkesterets tumult". Den generelle effekten var "ikke behagelig ... gjennomsyret av det man bare kan kalle hedensk sensualitet, og ... produserer endelig ingenting annet enn en oppmuntrende sløvhet". Denne harde, hvis isolerte dommen, fant noe ekko seks år senere, da Valkrien først ble fremført i Bayreuth som en del av Ring-syklusen. Kritikere kunne nå danne relative synspunkter på fortjenesten til de fire operaene. Selv om det var generell beundring for den første akten, framsto Valkyrien som den minst likte av de fire, spesielt på grunn av andre akt, ansett som "en stor fiasko" og en "avgrunn av kjedsomhet".
Mer generelt har moderne kritikere av Valkyrien registrert mye mer positive meninger mens de anerkjenner eksistensen av noen få "langtekkeligheter". For Charles Osborne er den "fantastisk rik ... Wagner har funnet en måte å integrere stemmedelene i den overordnede strukturen uten å ofre deres lyriske uavhengighet". Den er ifølge han den operaen som står sterkest utenfor tetralogien, og er populær nok til ofte å bli satt opp alene, selv innenfor Bayreuth-festivaler.
I 2006 skrev Millington at til tross for den liberale bruken av ensembler i tredje akt, viser Valkyrien den største troskap av de fire operaene til de teoretiske prinsippene Wagner uttrykte i Oper und Drama: "En grundig syntese av poesi og musikk er oppnådd uten noen bemerkelsesverdig ofring av musikalsk uttrykk ". Den moderne oppfatningen er at av Ring-operaene er Valkyrien både den mest tilgjengelige og den som med størst suksess kan fremføres i utdrag.
Gud skal all ting lage
«Gud skal all ting lage» er en tysk salme skrevet av prest og salmedikter Ernst Stockmann i 1701. Hans Adolph Brorson oversatte den til dansk i 1737. Anders Hovden oversatte salmen til nynorsk i 1925. Den hadde opprinnelig syv strofer. Tysk originaltittel er «Gott, der wirds wohl machen»
Engesland
Engesland er ei bygd i Birkenes kommune i Aust-Agder. Bygda er sentrum i det som var gamle Vegusdal kommune.
I sentrum ligger butikken med tilhørende bensinpumpe. De siste årene har Engesland fått oppmerksomhet i media for innbyggernes  harde arbeid for å beholde butikken og pumpa si. Vegusdal kirke og Engesland bedehus ligger også i sentrum.
Dunsparce
Dunsparce (ノコッチ Nokocchi på japansk, Dummisel på tysk og Insolourdo på fransk) er en figur i den animerte serien Pokémon.
Utseende
Dunsparce minner litt om en slange, og er basert på tsuchinoko fra japansk mytologi. Den har verken armer eller bein. Kroppen er gul og timeglassformet, med to små vinger på sidene, et bor i stedet for hale, og to pigger under haken. Magen og markeringene på ryggen dens er blå.
Biologi
Dunsparce lever i grotter og under bakken. De enkle vingene tillater den å sveve like over bakken, og gir den et alternativ til å krype for å komme seg fra et sted til et annet. Det er ikke stort mer man vet om Dunsparse, ettersom den både er veldig sjelden og sky. Hvis den oppdager at den er sett, graver den seg fort ned ved hjelp av haleboret.
Jo Lunder
Jo Olav Lunder (født 28. september 1961) er en norsk forretningsmann og tidligere fotballspiller. Fra 2007 til 2011 var Lunder leder i Ferd Industrial Holdings. 1. juli 2011 overtok han som administrerende direktør i VimpelCom  Ltd. med hovedkvarter i Amsterdam.
Titanic (andre betydninger)
Titanic kan vise til:
Jo Lunder
Karriere
Lunder var i perioden 22. desember 2004 til 1. september 2007 konsernsjef i IT-firmaet Ementor ASA. Før dette var han arbeidende styreformann i det russiske teleselskapet VimpelCom, som er deleid av Telenor. I Lunders sjefstid gikk VimpelCom fra noen hundre tusen abonnenter til 22 millioner kunder, og Lunder ble kåret til beste telekomleder i Russland av Magazine Company.
Som fotballspiller og -trener
Som fotballspiller spilte Lunder på, og var en periode kaptein på laget. Han spilte midtbane og senere midtstopper. Høsten 1989 var også Lunder (sammen med Dag Roar Austmo og Stein Gran) trener i klubben etter at Georg Hammer trakk seg. Lunder ble senere hjelpetrener, men trakk seg i 1992 i forbindelse med Teitur Þórðarsons avgang.
Vikebygd Idrettslag
Vikebygd Idrettslag er en sammenslutning av idretter med aktive utøvere i Vikebygd i Vindafjord kommune. Idrettslaget ble stiftet på 1970-tallet, og har møtelokaler og idrettsanlegg ved Bygdahuset på Veastadheia.
Idrettslaget var tidligere arrangør av det årlige trimløpet «Kvamsåsen Rundt», et 11 km langt terreng- og asfaltløp, med deltakere fra hele Haugalandet. Klubben arrangerer også en årlig fotballturnering for knotter, kalt «Vikeputten».
Enkel horunge
En enkel horunge er den typografiske betegnelsen på den første linjen i et avsnitt når denne havner som nederste linje i en spalte eller en side. Betegnelsene halv horunge og fransk horunge blir også brukt. I norsk typografi er enkle horunger akseptert, men er ikke det i for eksempel tysk typografi.
Dataprogrammer for tekstbehandling og typografi unngår gjerne termen «horunge» og bruker heller begrepene løse linjer, løsrevne linjer, farløse linjer, faderløse linjer eller foreldreløse linjer.
Referanser
Hurenkind und Schusterjunge
Det lokalhistoriske tidsskriftet IGN
Ign ble startet i 1999 av Håkon Tysdal og er et lokalhistorisk tidsskrift, utgitt av Enebakk historielag. Redaktør fra 2019 er Venke Gangstø.
Ign kommer ut med 4 ordinære nummer i året.
Redaksjonen i perioden 2008-2014 besto av Gro Arneberg Thoresen, Henning Bergersen, Juul Sverre Stener og Inger Hilde Killerud. Bergersen gikk ut av redaksjonen høsten 2013.
Den russiske sosialistiske føderative sovjetrepublikks flagg
Den russiske sosialistiske føderative sovjetrepublikks flagg var rødt med et blått felt ved stangen og hadde hammer, sigd og stjerne i øvre venstre del av det røde feltet. Det blå feltet utgjorde en åttedel av flaggets lengde. Flagget var i størrelsesforholdet 1:2. Den Den russiske sovjetiske føderative sosialistrepublikks flagg ble innført i 1954.
De ulike sovjetrepublikkene hadde alle flagg basert på Sovjetunionens flagg, som var rødt med gul hammer og sigd og en rød stjerne markert med gult omriss. Den enkelte republikk hadde et felt med en særegen farge eller mønster, enten i nedre del av flagget eller ved stangsiden av flaggduken.
Etter revolusjonen i 1917 kom røde flagg i bruk. I 1918 fikk Russland et flagg der initialene for den russiske sovjetrepublikken var skrevet inn med gule, kyrilliske bokstaver (РСФСР = RSFSR). Flagg med republikkens navn skrevet helt ut forekom også.
Etter Sovjetunionens oppløsning ble den Den russiske sosialistiske føderative sovjetrepublikks flaggs flagg i 1991 erstattet med den den russiske trikoloren.
Vopnafjarðarhreppur
Ordfører (islandsk:Sveitarstjóri) er per 2009 Þorsteinn Steinsson. Vopnafjarðarhreppur tilhører valgkretsen Norðausturkjördæmi.
Joe Fagan
Joe Fagan (født 12. mars i 1921 i Liverpool, død 30. juni 2001) var en engelsk fotballspiller og trener, mest kjent som manager for Liverpool FC i perioden 1983–1985.
Karriere
Fagan startet sin trenerkarriere i Nelson i som spillende manager, hvor han ledet klubben til mesterskap i Lancashire Combination i sin første sesong i 1952. Senere ble han assistenttrener for Rochdale i 1954, under ledelse av Harry Catterick, før han ble ansatt i Liverpool FC i 1958.
I desember 1959 ble Bill Shankly ansatt som manager i Liverpool. Han etablerte The Boot Room, et tidligere materialrom som ble omgjort til et sted for trenerne. Fagan var sammen med Shankly og Bob Paisley sentral i bruken av det historiske rommet og er i dag regnet som en legende i klubben på lik linje med Shankly og Paisley.
I 1983 ble Fagan ansatt som manager for klubben. Han var spesielt kjent for kjøpet av Jan Mølby, som ble en fremragende spiller for klubben. Hans to-årskontrakt varte til sommeren 1985, og det virket hele tiden svært usannsylig at han ville forlenge kontrakten. I 1983/84-sesongen ble han historisk da han førte klubben til The Treble og vant Ligacupen, ligaen og Serievinnercupen med Anfield-klubben.
Den 29. mai 1985, bare timer etter Heysel-tragedien, annonserte han at han ville trekke seg, og han ble etterfulgt av en annen Liverpool-legende, Kenny Dalglish.
Irgun
Særlig kjent er bombingen av King David Hotel i Jerusalem 22. juli 1946, hvor 91 mennesker ble drept og 46 såret, og bombingen av den britiske ambassaden i Roma. Like kjent er gruppen for massakren i den arabiske landsbyen Deir Yassin hvor mellom 100 og 120 sivile ble drept i 1948.
Gruppen var inspirert av ideologien til den jødiske høyreorienterte sionisten Vladimir Jabotinsky. Israels tidligere statsminister, Menachem Begin, var medlem og senere leder av gruppen.
Irgun kjempet for et Stor-Israel (Eretz-Israel) som skulle innbefatte dagens Israel, Vestbredden, Gaza og Jordan.
Den var en terrororganisasjon, hevdet avisen Le Monde Diplomatique i 2011.
Høyfast betong
Høyfast betong er definert som betong som har høyere fasthet enn B55 (55 MPa) og henviser til et materiales evne til å tåle påkjenning ved strekning i lengderetning.
Betong produseres med fastheter fra omtrent B20 opp til ca. B95, der bokstaven «B» står for «betong» og tallet angir trykkstyrken i MPa. Det aller meste av betongen som blir produsert har fasthet fra B20 til B55. Høyfast betong brukes kun i helt spesielle tilfeller.
Borgarfjarðarhreppur
Borgarfjarðarhreppur er en kommune (sveitarfélag) i regionen Austurland på Island, med 146 innbyggere ved utgangen av 2005.
Djúpavogshreppur
Djúpavogshreppur er en kommune (sveitarfélag) i regionen Austurland på Island, med 454 innbyggere ved utgangen av 2005.
Magerbetong
Magerbetong er betong med lavt sementinnhold og lavere fasthet enn B15 (15 MPa). Magerbetong brukes normalt ikke i bærende konstruksjoner. Et vanlig bruksområde er beskyttelse av fundamenter ved at man legger ut et ca. 50mm tykt lag magerbetong under fundamentet for å hindre at fundamentet tar skade av jordmassene under. Magerbetong kan også bli brukt som ballast i tilfeller der man trenger ekstra tyngde for å stabilisere en konstruksjon.
Mikal Høyem
Mikal Høyem (født 10. mai 1920 på Byneset i Sør-Trøndelag, død 16. juni 2005) var kulturell multikunstner og virket blant annet som dikter, revyartist, skribent og musiker.
Tidlige år
Han vokste opp i fattige kår på en husmannsplass på Byneset utenfor Trondheim. Etter gode resultater på realskolen kom han inn på Orkdal landsgymnas og videre på lærerskolen på Elverum som han ble uteksaminert fra i 1943. I krigsårene møtte han sin blivende kone Aslaug fra Overhalla. I 1948 gjorde tilfeldighetene at de bestemte seg for å prøve et år i gruvebygda Malm.
Kulturpersonligheten
Ettersom læreryrket hadde relativt høy status midt på 1900-tallet, hadde også Høyem og hans familie en realtivt høy sosial status i bygda allerede fra de flyttet dit. Den iboende interessen for alt kulturliv gjorde dessuten at Høyem raskt ble en av de kulturelle bærebjelkene i bygda. Han var også svært omgjengelig, og ble derfor en ettertraktet og etter hvert obligatorisk deltaker i enhver lokal kulturbegivenhet.
Malmtrioen
Sammen med Olaf Utvik og Helge Skjevik dannet Høyem Malmtrioen, og trioen ble sent på 1970- og tidlig på 1980-tallet kjent også utenfor kommunens grenser. Musikkalbumet Med hatten på snei ble en salgssuksess både på vinyl og kassett i 1980. Den førte til TV-opptredener og etterspørsel etter trioen i hele Trøndelag. Noen økonomisk gullgruve ble det imidlertid ikke da plateselskapet, Arctic Records i Trondheim, gikk konkurs i det platen ble lagt ut for salg. Malmtrioen rakk omtrent 100 opptredener før sykdom gjorde at det lille ensemblet måtte avvikles.
«Elever»
Høyem var både mentor, revyleder og inspirator for flere kulturpersonligheter som skuespiller Evy Kasseth Røsten og journalist og gullpenn-vinner Gudleiv Forr.
Portrettbyste
Etter sin død i 2005 ble Høyem hedret med kabaretrevyen Malms store kulturbærer gjennom 60 år. Pengene fra revyen ble brukt til å finansiere en byste av ham som nå står i Verraparken i Malm.
Biografi
I 2009 ga Odd Vannebo ut boken Å du, å du...så godt de e! En revykonge og hans tekster, som er en biografi om Mikal Høyem.
Henning Bergersen
Henning Bergersen (født 13. juni 1969) er en norsk skribent, vokalist, komponist og tekstforfatter fra Enebakk i Akershus. Han er fra 2008 bosatt i Gol i Hallingdal. I perioden 2005-2013 var Bergersen aktiv innenfor kulturminnevern.
Han er Cand. mag. (1996-2002) fra Universitetet i Oslo med fagene historie, kulturhistorie og folkloristikk, og har siden 1993 skrevet en rekke historiske og lokalhistoriske artikler. I 1994 utga han diktsamlingen "Skyggedans". Bergersen var redaktør av det lokalhistoriske tidsskriftet IGN i tiden 2005–2008, hvor han senere også var redaksjonsmedlem i perioden 2008-2013. Leder av Enebakk historielag i perioden 2008–2010, etter et år som nestleder i 2007. Leder av Fortidsminneforeningen i Hallingdal i perioden 2010–2012, varamedlem til styret i Fortidsminneforeningen, avdeling Oslo/Akershus i perioden 2008–2009 og varamedlem i styret til Fortidsminneforeningen avdeling Buskerud i 2012. Tilbake som leder i Enebakk historielag (sammen med Mari Ringnes) i 2013.
Bergersen var en viktig aktør i folkeaksjonen for bevaring av tunet Furuheim i Gol i perioden 2010–2012. Bergersen trakk seg fra sine verv i Fortidsminneforeningen da Furuheim ble revet 27. juni 2012, i protest mot Riksantikvarens vedtak. Sommeren 2012 var Bergersen en av initiativtakerne bak oppropet «Ny riksantikvar nå», hvor 23 sentrale personer innen norsk kultur og kulturminnevern krevde riksantikvar Jørn Holmes avgang.
Han ble i desember 2008 kåret til årets frivillige i Enebakk av Enebakk Avis sine lesere og til årets kulturnavn i Follo av Østlandets Blad sine lesere. I 2008 mottok Enebakk historielag, med Bergersen som leder, Enebakk kommunes kulturpris.
Bergersen har vært vokalist, komponist og tekstforfatter i bandet Moys i perioden 1993-2013 og igjen fra 2019. Han slapp sin første soloplate "Trollspeil" i mai 2016. .
Mozzarella
Mozzarella eller mozzarellaost er en løpefelt pasta filata-ost med en karakteristisk kyllingkjøttstruktur. Denne kommer som følge av at ysteprosessen avsluttes med at ostemassen skoldes og strekkes. Mozzarella produseres av bøffelmelk eller kumelk og finnes både som myke og harde varianter til ulike bruksområder. Osten er mest brukt som pizzaost grunnet sin trådtrekkende evne og glinsende utseende som smeltet ost.
Historie
Mozzarella kommer opprinnelig fra Sør-Italia hvor den ble produsert av fersk bøffelmelk som gav den det italienske navnet «mozzarella di bufala». Ostemassen ble formet med hendene til runde boller under tillagingen og oppbevart i lake. Osten lages fortsatt i Italia, men produksjonen har spredt seg verden over og USA har tatt over som hovedprodusent og forbruker av mozzarella. Teknologien fulgte med italienske immigranter og forble et etnisk produkt helt frem til andre verdenskrig. Da ble de italienske matrettene, spesielt pizza, populære og etterspørselen etter mozzarella ble stor. Ostens popularitet som pizzaost har gjort at den i dag er verdens mest spiste ost. I dag blir mesteparten av mozzarellaen produsert av kumelk da bøffelmelk er en kostbar og mindre tilgjengelig råvare.
Pasta filata
Pasta filata oster er halvfaste varianter av ost hvor ostemassen er varmet opp til 55 °C eller høyere og mekanisk strukket under produksjon til den får en plastisk konsistens. Strekkingen gjør at ostekornene danner en fiberstruktur som kan minne om kyllingkjøtt i ferdig ost. Dette gjør at osten kan trekkes ut i lange tråder når den er smeltet og gjør den velegnet som pizzaost.
Ulike typer mozzarella
Mozzarella deles i hovedsak inn i to typer: Den ene typen er en myk mozzarella som har høyt vanninnhold, bløt konsistens og et delikat, melkehvitt utseende som ofte pakkes i lake som runde boller. Denne typen mozzarella har kort holdbarhet og brukes gjerne i tomatsalater sammen med basilikum og olivenolje. Den andre typen er en fast mozzarella som har et lavere vanninnhold og fastere konsistens som gjør den bedre egnet til riving og brukes derfor ofte i pizzaostblandinger.
I USA deles mozzarella inn i fire typer med bakgrunn i vanninnhold og fett i tørrstoff. De ulike typene vises i tabellen nedenfor.
Mozzarella og halvfet mozzarella har høyt vanninnhold og har en bløt konsistens som gjør dem beste egnet til å konsumeres dagsfersk. Mozzarella med lavere vanninnhold (høyere tørrstoff) samt en halvfet mozzarella med lavere vanninnhold (høyere tørrstoff) har en fastere tekstur, lenger holdbarhet og er fine å rive og egner seg derfor godt på pizza og i annen matlaging.
Produksjon av myk mozzarella
En termofil syrekultur inneholdende Streptococcus thermophilus tilsettes pasteurisert ystemelk med standardisert fettinnhold. Melka formodnes i 45 minutter ved en temperatur på 36 °C. Deretter tilsettes løpe som koagulerer melka til den får en ren bruddflate og klar myse (ca. 30 minutter). Koagelet skjæres og røres opp. Etter ca. 15 minutters røring foretas det myseavtapp til rett over ostemassen. Ostemassen får synke til bunn og fermenteres til pH 5,2. Deretter dreneres massen og det tilsettes pasteurisert ystevann som holder en temperatur på 75–85 °C. Koagelet varmes opp av vannet i ca. 5 minutter før en begynner strekkingen. Strekkingen foregår i 10 til 15 minutter og deretter formes massen og avkjøles i kaldt vann. Når massen er avkjølt legges den i kald saltlake i ca. 30 minutter, dreneres og vakuumpakkes. Osten bør oppbevares kaldt ved 0–4 °C.
Lukt og smak
Myk mozzarella har lite lukt og smak, noe som skyldes at osten ikke er modnet og det har derfor ikke blitt dannet merkbare mengder smakskomponenter fra proteolyse og lipolyse. Osten har en saltsmak avhengig av hvor lenge osten har ligget i saltlake. Osten som produseres av kumelk har et høyere saltinnhold (1,7–1,8 %) enn «mozzarella di bufala» (< 0,1 %) Fast mozzarella kjennetegnes med en mild, men litt syrlig smak som kan brukes til alle typer matlaging.
Mikrobiologisk aktivitet
Mikrobiell kvalitet kan påvirkes av mange faktorer som blant annet ystemelkas kvalitet, varmebehandling av melka og kontaminering underveis i ystingen og saltingen. I mozzarella er det flere faktorer og prosesstrinn som reduserer mikrobiell aktivitet i osten. Kommersiell mozzarella produseres for det meste av pasteurisert melk. Det tilsettes en syrekultur til ystemelka som har som oppgave å syrne melka og gi en rask reduksjon av pH. Den lave pH-verdien gir ugunstige vekstforhold for uønskede mikroorganismer. Skolding av ostemassen medfører at det tilsettes vann med høy temperatur (omkring 75 til 85 °C) noe som vil hemme proteolytisk aktivitet. Strekkeprosessen innebærer en vasking og bearbeiding av ostemassen som vil vaske vekk melkesyre, koagulant og andre mikroorganismer som befinner seg i ostens vann. Noe enzym vil bli innesluttet i ostemassen under henstand og fermentering og kan påvirke teksturen ved økt proteolyse under modning. Det vil dermed kunne oppstå noen kvalitetsendringer under lagring av osten.
Dannelse av fri olje
Dannelse av fri olje er evnen til å separere det frie fettet fra den smeltede osten slik at den akkumuleres på ostens overflate. Mengden fritt fett som frigis fra ostemassen under matlaging er viktig. Dersom det frigis for lite olje vil osten få et tørt og uattraktivt utseende som lettere blir brent under matlagingen. Dersom det frigis for mye olje vil det gi et inntrykk av at produktet inneholder ekstremt mye fett og gir et udelikat utseende. Dannelse av fri olje øker i løpet av de en til to første ukene etter produksjon. Etter en til tre ukers lagring vil ostemassen være noe mykere, den vil danne mer fri olje under smelting og det er i dette tidsrommet den er best egnet for bruk som pizzaost. Etter fire uker vil osten være for myk. Jo høyere fettinnhold det er i osten, jo større dannelse vil en ha av fri olje. Homogenisering av ystemelka er derfor et tiltak som vil redusere fri olje.
Bruning
Bruning er et viktig karakteristika hos osten, på for eksempel ferdiglaget pizza. Noen pizzaprodusenter ønsker at osten forblir hvit, mens andre ønsker en lett bruning. Bruning er en Maillardreaksjon mellom et reduserende sukker (i dette tilfellet galaktose) og frie aminosyrer. Melkesyrebakteriene som tradisjonelt brukes som syrekultur ved produksjon av mozzarella vil fermentere glukosedelen av laktose. Ved å benytte syrekulturer som i tillegg fermenterer galaktose vil en kunne produsere en mozzarella med lite bruning. Et eksempel på en bakteriestamme som fermenterer galaktose er Lactobacillus helveticus.
Skeggjastaðahreppur
Skeggjastaðahreppur er en tidligere kommune (sveitarfélag) i regionen Austurland på Island, med 125 innbyggere ved utgangen av 2005. I 2006 ble den slått sammen med Þórshafnarhreppur og dannet de Langanesbyggð.
Solveig Bernhoft
Solveig Bernhoft (født 23. september 1938) var politiker for Høyre i bystyret i Bodø i perioden 1991–1995 og var leder av Bodø Høyre i 1989.
Liste over kommuner i delstaten Querétaro
Den meksikanske delstaten Querétaro består av 18 kommuner (municipios):
Kragerø
Kragerø er en bykommune i Vestfold og Telemark fylke. Den grenser i sørvest til Risør, i vest til Gjerstad, i nordvest til Drangedal og i nordøst til Bamble. Kragerø by har per 1. januar i alt  innbyggere, mens kommunen har nesten 11 000.
Kragerø er omtalt som «perlen blant kystbyene» av Edvard Munch. «Denne byen burde males!» sa Christian Krohg da han var på besøk i Kragerø.
Kragerø har 495 øyer, holmer og skjær og 4 000 fritidsboliger. Det er også 190 ferskvann innenfor kommunens grenser. Kragerø vokste frem som ladested for trelasteksport under Skien, men fikk kjøpstadsprivilegier i 1666. Byen var i seilskutetiden en av Norges største sjøfartsbyer. Den eldste bebyggelsen lå på begge sider av Bysundet mellom fastlandet og en øy som nå bare heter Øya, men tidligere må ha blitt kalt Kragerø og har gitt navn til byen. Dette navnet er mest sannsynlig en dansk skrivemåte for Kråkerøy, etter fuglearten kråke.
I 1960 ble Kragerø slått sammen med Skåtøy i øst og Sannidal i vest. De andre tettstedene i kommunen er Kil og Helle.
Natur og geografi
Denne delen av Telemark tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1600–1450 millioner år gammel skifer, kvartsitt, marmor og amfibolitt med noe hornblendgneis, og ovenpå dette sure overflatestrukturer av både granitt og granodioritt (henholdsvis 1250–1000 mill år gammelt, og stedvis 1550–1480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.
Opp igjennom årene har det vært omfattende gruvedrift i og rundt områdene i Kragerø. Den kanskje mest kjente er Rutilgruva på Storkollen, hvor det ble utvunnet rutil.
Turisme og næringsliv
Kragerø er Vestfold og Telemarks sørligste kommune, og om sommeren mangedobler innbyggertallet seg på grunn av turisttilstrømningen. Blant de viktigste turistmålene er Jomfruland og Kragerø by, mens Bærøy like nordøst for sentrum har hatt betydelig utbygging og er et mye brukt sted for leirskoler og sommerleirer for organisasjoner.
Av lokalt næringsliv kan nevnes Kragerø Sparebank, og avisen Kragerø Blad Vestmar. Videre er det produksjonsanlegg for Weifa, Den Norske Høyttalerfabrikk, Kjættingfabriken A/S og Vafos Pulp
Kulturliv
Kragerø inngår som en del av Gea Norvegica Geopark.
Det finnes en kino i byens sentrum; Kragerø Biograf åpnet dørene for første gang i 1904. Kinosalen brukes både til filmvisninger og til andre kulturarrangementer.
Maleren og tegneren Theodor Kittelsen ble født i Kragerø i 1857 og vokste opp der. I Kittelsenhuset er det en fast utstilling om hans liv og kunstneriske virke, eksemplifisert med skiftende utstillinger av originale Kittelsen-arbeider. Kittelsenhuset er en del av Berg-Kragerø museum, et kulturhistorisk museum med vekt på lokal byhistorie, kystkultur og landstedsliv med utgangspunkt i lystgården Berg fra tidlig 1800-tall. Som et ledd i den såkalte Museumsreformen er Berg-Kragerø Museum fra 2007 innlemmet i Telemark Museum.
Tusenårssted
Kommunens tusenårssted er Strandpromenaden langs Blindtarmen. Traseen ligger langs havnebassenget.
Bybrannen i 1886
Mandag 14. juni 1886 brøt det ut brann i hotell Germania i Kragerø sentrum. Innen kort tid hadde ilden spredt seg, og i løpet av seks timer brant 180 bygninger ned til grunnen. Også rådhuset, der det også var fengsel, ble totalødelagt i brannen.
Lincoln (New Zealand)
Lincoln er et lite tettsted på Canterbury Plains 22 km sør for Christchurch på Sørøya i New Zealand. I 2006 bodde det 2727 mennesker her. Området rundt er preget av intensivt jordbruk, med grønnsaksdyrking, fruktdyrkning og husdyrhold. Man har god utsikt både til Banks Peninsula og Southern Alps fra Lincoln. Nærheten til Christchurch gjør at mange bor i Lincoln og jobber i Christchurch og omvendt. Busstilbudet er godt.
Piercingsmykke
Piercingsmykker er et smykke som er laget spesielt til piercinger.
Lincoln (New Zealand)
Beskrivelse
Lincoln er en typisk newzealandsk "town". Folk bor i eneboliger spredt utover flatlandet i gater som går på tvers av Main Street. Det er tre kirker i byen i forskjellige trosretninger, brannstasjon, fødestue, barnehage, skoler, golfbane, matbutikk, postkontor, apotek, jernvarehandel, to gatekjøkken, kosmetikkbutikk og to frisørsalonger. På Famous Grouse Hotel finner man også den lokale puben. Hillyer’s Cottage Café and Bakery er berømt for sine gode kjøttpaier.
Piercingsmykke
Beskrivelse
Piercingsmykker er vanligvis hardere enn andre smykker. Ettersom piercing ble stadig mer populært, økte utvalget av piercingsmykker. I dag brukes veldig mange forskjellige typer materiale: Alt fra gull og sølv til titan, glass og forskjellige typer plast (PTFE, tygon, bioplast, nylon), tre, horn, rav, stein, bambus, silikon, fossiler, støttann og andre bein.
Lincoln (New Zealand)
Beskrivelse
Lincoln er også beliggenheten for Lincoln University, som er hjørnesteinsbedriften. Det er også en rekke vitenskapelige bedrifter som har etablert seg i nærområdet til universitetet; Agresearch, Crop and Food Research, Hort Research, FAR (Foundation for Arable Research), og Landcare Research. Over 400 mennesker jobber på disse bedriftene. Ved Lincoln University ligger også New Zealand Cricket Academy.
Piercingsmykke
Beskrivelse
Smykke er vanligvis en stang, halvring eller ring, i forskjellige farger, vanligvis sølv-metall eller transparang-rød.
Lincoln (New Zealand)
Historie
Den 26. april 1975 ble en sidelinje åpnet til Lincoln fra «Main South Line» i Hornby. Denne linjen ble kalt Southbridge Branch. Etterhvert kom det også et sidespor til Little River fra Lincoln. Jernbanene ble etterhvert nedlagt og den 1. desember i 1967 var det foreløpig slutt for jernbanen i Lincoln. Pr dags dato blir det på ny etablert jernbane langs den gamle Little River Branch.
Piercingsmykke
Systematikk
Piercingsmykker finnes i mange forskjellige former.
En fiende iblant oss
Filmen fikk blandet mottakelse av kritikerne og ble en moderat publikumsuksess.
Handling
Frankie McGuire (Brad Pitt) får sin fremtid beseglet som åtteåring når hans far blir skutt foran øynene hans av lojalister i Nord-Irland. I en alder av 21 blir han leder av en fryktet gruppering som den engelske etterretningen forsøker å knuse. På flukt innser han at de trenger Stingermissiler i kampen mot britenes helikoptre. Han sendes derfor til New York for å skaffe det nødvendige utstyr. Her innlosjeres han hos den irskamerikanske politimannen Tom O'Meara (Harrison Ford). Frankie kaller seg Rory Fevaney og ingen i huset har noen anelse om hvem han egentlig er. Frankie blir godt mottatt hos Toms familie, og Tom lærer å kjenne ham som en varm og god person gjennom sitt opphold her. Ved hjelp av en lokal våpenhandler forsøker han å sette i verk handelen, mens han sammen med sin nære venn Sean setter i stand en fiskebåt som senere skal frakte missilene over til Irland. Det oppstår imidlertid problemer med oppdraget og Tom begynner å få mistanke.
Om filmen
Filmen fikk blandet omtale av kritikerne, noe som gjenspeiles i at den har fått 29% på Rotten Tomatoes (2012) og 53% på Metacritic. Den amerikanske filmanmelderen Roger Ebert gav den 2,5 av 4 stjerner. Den fikk best omtale av The New York Times, Time Magazine, Entertainment Weekly og San Francisco Chronicle, mens Washington Post slaktet den. Variety gav den brukbar omtale, men mente at det høye budsjettet kom lite til syne i filmen.
Anmelderen i VG gav den terningkast fem, Dagsavisen terningkast fire, og Dagbladet terningkast tre. Aftenpostens Per Haddal gav den dårlig omtale og mente at «filmen er blitt sin egen fiende». Nettstedet CINERAMA gav den terningkast fem i 2003. Anmelderen skrev følgende: «Denne filmen kunne hatt hvilken som helst slutt, uten at den hadde blitt mindre interessant av den grunn. Nei, vent litt. Kanskje er det nettopp slutten som trekker litt ned. Det lukter litt for mye av amerikansk patriotisme av den som er valgt (ingen alternativ ending på platen) og hele opplevelsen kunne kanskje blitt løftet litt av en litt mindre tradisjonell avslutning».
Filmen innbrakte over $140 millioner på verdensbasis, hvorav $42,8 millioner i USA. Den havnet på en 27.-plass over de mest innbringende filmene på verdensbasis i 1997 og på 53.-plass i USA. Produksjonskostnadene var på $90 millioner.
Praha
Praha er hovedstaden og den største byen i Tsjekkia. Den ligger ved elven Vltava i Böhmen, som siden 1993 sammen med Mähren og litt av Schlesien utgjør Tsjekkia. Siden 1992 har byens historiske sentrum stått på UNESCOs liste over verdens kulturarv. hadde innbyggere per.
Böhmen var opprinnelig et selvstendig kongerike, men gjennom forskjellige giftemål ble landet en del av habsburgernes område (se 1275). På den måten ble landet en østerriksk provins. Fremtredende tyske forfattere og diktere, som Franz Kafka og Rainer Maria Rilke, ble født i Praha.
Byens universitet, grunnlagt i 1348 av kong Karl IV, var det første universitet i Sentral-Europa.
Byen blir første gang nevnt skriftlig i 965 av en jødisk kjøpmann fra al-Andalus, Ibraham Ibn Jakob, som skriver om «denne vakre by av sten». Han nevner også at jøder drev handel fra sin bosetning under borgen. Før Praha ble grunnlagt, lå bebyggelsen Mezigradi («Mellom borgene») plassert mellom elvene Vltava og Botic. I 973 ble Praha bispedømme, og i 1172 ble Judithbroen – en av de første stenbroer i Europa – bygget. Praha har gjennom historien vært sete for de tsjekkiske fyrster og kongehuset.
I dag er Praha særlig kjent for sine vakre og imponerende bygninger, som representerer en rekke stilarter. Byens historiske sentrum er oppdelt i flere områder: Den gamle bydel (fra 1200-tallet), Den nye bydel (fra 1300-tallet), Den jødiske bydel og Malá Strana. Hradčany med sine katedraler og slottsområdet har vært sete for konger, keisere og presidenter siden det 9. århundre. Noe sør for Hradčany ligger Vyšehrad, også en gammel kongeby.
Historie
Byen ble grunnlagt på slutten av det 9. århundre, og ble raskt setet for kongene av Böhmen, hvorav noen senere også var keisere av det tysk-romerske rike. Byen blomstret i Karl IVs regjeringstid i det 14. århundre, blant annet med byggingen av bydelen Nové Město, Karlsbroen, St. Vitus-katedralen – den eldste gotiske katedral i Sentral-Europa, og Karlsuniversitetet, Sentral-Europas eldste universitet nord for Alpene. På denne tiden var Praha Europas tredje største by.
Da dynastiet Habsburg befestet stillingen som innehavere av keiserverdigheten i Det tysk-romerske riket, ble deres arveland Böhmen og dermed også hovedstaden Praha fastere integrert i keiserriket, som fra 1806 ble kalt Østerrike. Landet besto i navnet som et separat kongedømme, men ble i realiteten styrt fra rikshovedstaden Wien. De fire uavhengige kommunene som tidligere utgjorde Praha, ble slått sammen til én by i 1784. Disse fire var Hradčany, (slottsdistriktet, vest og nord for slottet), Malá Strana (den mindre byen, sør for slottet), Staré Město (gamlebyen, på østsiden av elva) og Nové Město (den nye byen, lenger sør og øst). Byen vokste videre med annekteringen av Josefov i 1850 og Vyšehrad i 1883, og i begynnelsen av 1922 ble ytterligere 37 kommuner innlemmet i byen, som dermed økte sitt innbyggertall til 676,000. Byen hadde også etter at den i 1918 ble hovedstad i den nye staten Tsjekkoslovakia en stor tyskspråklig befolkning, særlig jødisk (bl.a. Franz Kafka), og et rikt tysk kulturliv. Mesteparten av byens 50 000 jøder ble drept under holocaust under andre verdenskrig, noe som også i stor grad førte til slutten på byens tyske preg.
I august 2002 opplevde byen en alvorlig oversvømmelse der deler av byen måtte evakueres. Flommen gjorde store skader, men ingen av de viktige landemerkene, slik som Karlsbroen, ble ødelagt.
Severdigheter
Praha er et populært turistmål. Der er store mengder gamle bygninger, mange av dem har vakre veggmalerier. Byen har en av verdens best bevarte og varierte samlinger av arkitektur, fra jugendstil til barokk, samt kubisk, gotisk, neoklassisk og ultramoderne arkitektur.
Blant turistattraksjonene kan nevnes:
Kultur
Praha har historisk vært et av Europas viktigste kulturelle senter med mange teatre, operahus, konserthus, gallerier og musikklubber. Til byens mange kjente kunstnere hører Franz Kafka, Antonín Dvořák, Milan Kundera, Ivan Klima og mange andre.
Høyskoler og universiteter
I tillegg til Karlsuniversitetet har byen sju andre universiteter og høyskoler, inkludert Det Tsjekkiske Tekniske Universitet grunnlagt i 1707. Film kan studeres ved FAMU, den tsjekkiske filmhøyskolen siden 1950-tallet.
Transport
Offentlig transport i Praha består av tre undergrunnslinjer samt en rekke trikkelinjer og busslinjer.
Utenfor byen ligger Ruzyně International Airport, som er hovedflyplass for det nasjonale selskapet ČSA Czech Airlines.
Diverse
Praha er også sete for de fleste viktige kontor og institusjoner i Tsjekkia, inkludert presidenten, regjeringen og parlamentet, som består av to deler.
Befolkningsutvikling
Noter:
Giuseppe Bruno
Giuseppe Bruno (født 30. juni 1875 i Sezzadio, Acqui i Italia, død 10. november 1954 i Roma) var en av den katolske kirkes kardinaler. Han virket i Den romerske kurie, og var prefekt for Kongregasjonen for konsilet 1949–1954 og prefekt for Den apostoliske signatur 1954.
Fyresdal
Fyresdal er en kommune i Telemark i Vestfold og Telemark fylke, og ligger i regionen Vest-Telemark eller Øvre Telemark. Fyresdal grenser til kommunene Tokke, Kviteseid og Nissedal, og også til kommunene Åmli, Bygland og Valle i Agder fylke.
City of Dundee
Politisk er Dundee (skotsk-gælisk:Mòr-bhaile Dhùn Dèagh) et såkalt council area og omfatter Dundee City Council i valgene til dette rådet og til Skottlands parlament på Holyrood i Edinburgh og til Underhuset i det britiske parlamentet i Palace of Westminster.
I Europaparlamentet er byen om dens område innenfor de 32 skotske valgområdene.
Fyresdal
Fyresdal (som inntil 1879 ble kalt Moland) ble etablert som formannskapsdistrikt, senere betegnet kommune, 1. januar 1838. De viktigste næringsveiene er jordbruk, skogbruk, handel og turisme samt kraftproduksjon. Fyresdal er kjent for sine mange funn fra vikingtiden, blant annet gravhauger og rester etter slag. Nord for sentrum, i Hegglandsgrend, lå i tidlig kristen tid en pilegrimskirke.
City of Dundee
Historie
Distriktet ble opprettet i 1975, under Lven om lokalstyre av 1973, for å inkludere: det tidligere grevskapet i byen Dundee; et Monifieth-område, inkludert burghen Monifieth (men ikke Newtyle og Kettins områder), tidligere innenfor grevskapet Angus; og et Longforgan-område tidligere innenfor grevskapet Perth.
Fyresdal
Navnet
Navnet kommer av innsjønavnet Fyrir, det gamle navnet på Fyresvatn. Ordet fyrir er en preposisjon som betyr det som ligger framfor eller i veien for en. Dette gjorde vannet da en i folkevandringstida trengte seg oppover mot og inn i denne dalen uten farbare strender en kunne ferdes langs. Den norrøne formen av navnet ble Fyrisdalr. Det første elementet er genitiv av navnet på sjøen *Fyrir (nå Fyresvatn). Det siste elementet er dalr («dal»).
City of Dundee
Historie
Bygrevskapet ble opprettet i 1894, og byområdet har inkludert burgh av Broughty Ferry siden 1913. Dundee har vært en kongelig burgh siden 1191.
Fyresdal
Navnet
Fyresdal kommune het frem til 1879 Moland, etter prestegården Moland (også skrevet i flertall som Molandene og særlig på 1700-tallet som Morland). «Mor» betyr sand- eller grusslette. Ved prestegården Moland ligger også Moland kirke; den første kirken der ble bygget rundt 1342 og fikk etterhvert navn etter prestegården. En presteslekt som fra 1500-tallet i flere generasjoner var prester i Fyresdal og som ble en viktig familie i Telemark, tok navn etter stedet (Morland).
City of Dundee
Historie
Den nye omforente byen og regionen ble kalt The City of Dundee i lovgivningen av 1994, men ble endret til Dundee City ved et byvedtak 29. juni 1995, under seksjon 23 av loven om skotsk selvstyre av 1973. med hensyn til utstrekning, er dette det minste av Skottlands regioner.
Fyresdal
Natur og geografi
Til tross for at kommunen har store skoger og utstrakt skogbruk, må Fyresdal regnes som en fjellkommune; minst to tredeler av kommunen ligger mer enn 600 meter over havet. Sentralt i kommunen ligger Fyresvatn, nummer 22 på listen over Norges største innsjøer, med normalvannstand omkring 279-280 moh. Det laveste punktet i Fyresdal ligger på ca. 238 moh. der Fyresdalsåna (utløpet fra Fyresvatn til Arendalsvassdraget) krysser grensen til nabokommunen Nissedal. Det høyeste punktet ligger 1284 moh. på fjellet Napuren helt nordvest i kommunen, der grensemerket mellom Fyresdal, Tokke og Valle kommune i Aust-Agder står.
I denne topografiske variasjonen som dekker mer enn 1000 høydemetre finnes som nevnt 70% fjell- og myrheier. Ellers finnes furu- og blandingsbarskog i dalbunnen og liene opp fra denne, og i de fleste av sidedalene. Flate sandmoer, som delvis er oppdyrket jordbruksland finnes særlig i hoveddalføret nordover fra Fyresvatn. Ellers drives jordbruk også i sidedalene og i liene der slikt er mulig.
Nesten hele kommunen drenerer til Arendalsvassdraget; det meste gjennom Fyresvatn og Fyresdalsåni, men noe vann i sydvest renner fra Nesvatn gjennom Gjøvdal til Åmli, og noe vann i nord- og nordvest drenerer via Vråvatn og Nisser. En del av skog- og myrheiene på østsiden av dalen drenerer også til Nisser, noe direkte, men det meste sørøstover til Nisser via Napevatnet. I tillegg til Fyresvatn er Fyresdals største vann Nesvatn, Birtevatn og Grøssæ i sørvest, Ramsvatn, Gausvatn, Øysævatn og Øyuvsvatn i vest, Skredvatn i nord, og Rolleivstadvatnet og Napevatnet i øst.
De få områdene i kommunen som ikke drenerer til Arendalsvassdraget utgjør en drøy km² myrdrag og småtjern som drenerer til Tovdalsvassdraget via vannet Grøssæ på fylkesgrensen.
Fauna
Dyrelivet i Fyresdal omfatter storvilt som elg, hjort og rein. Fyresdal vesthei var lenge regnet som østlig grense for villreinens område, men det finnes nå også en reinstamme i Fyresdals austheier (Våmur-Roan villreinområde).
Hjorten har tidligere også vært som streifdyr å regne, men lokal oppdrett har økt mulighetene for en fast lokal stamme.
Elgbestanden i området har vært stor og stabil.
Av annet dyreliv kan nevnes rådyr, bever og gaupe. Streifende bjørn har tidvis hatt vinterhi i kommunen.
Samfunn og næringsliv
Fyresdal består av flere små grender, med et kommunalt sentrum, Moland, i nordenden av Fyresvatn. Her finnes den kommunale administrasjonen, skole, samfunnshus, barnehager, eldrehjem, Moland kirke (en av Fyresdals to kirker), Fyresdal prestegård (der Vidkun Quisling ble født), samt mange av de kommersielle foretakene i kommunen. I rimelig nærhet av sentrum finner en også flyplassen Vest-Telemark lufthavn, Fyresdal og et hotell. I sentrum ligger også Folkestadbyen, som er et handels og håndverkssentrum. I denne delen av sentrum finner en blant annet Fyresdal Bed and Breakfast (en bygning fra 1890 bygd i sveitserstil) og Fyresdal Bygdemuseum som ligger i Øyskogen, en samling fredede kjempefuruer. Folkestadbyen ble i 2003 tildelt tettstedsprisen for Telemark. I Klokkarhamaren, et lite fjell/halvøy i nærhet til sentrum, finner man en hule kalt Munkhola. Det antas at munker søkte tilflukt i denne hulen i middelalderen.
Nord for sentrum, langs fylkesvei 355 som går gjennom kommunen fra nord til sør, kommer en til grendene Hegglandsgrend, Veum og Hauggrend. I Hegglandsgrend lå, som nevnt, en pilegrimskirke, Heggland kirke. Folk reiste til denne kirken fra hele Norge, og også fra Kontinentet. Det ble sagt at strømmen i elven bak kirken hadde helbredende krefter. Idag finnes bare rester av den gamle kirkegården og litt av kirkemuren bevart.
Et par kilometer sør for området der Heggland kyrkje en gang stod, nær flyplassen på Molandsmoen, kan en i dag finne Skeidsteinen, en runestein med påskrifter. Dette er en påminnelse fra vikingtiden da hesteskeid ble holdt der. På Veum ligger den andre av Fyresdals to kirker,  Veum kyrkje . Opp fra Hauggrend ligger det mest markante fjellet i Fyresdal, Roan, med toppunkt på 1192 meter over havet.
Nord for sentrum, på den vestlige siden av fylkesveien ligger grendene Kleivgrend, Åslandsgrend og Fjellgardane. I Kleivgrend finner vi Bispevegen, den gamle veien mellom Kleivgrend, gjennom heiedalføret Finndalen og til Tveitebø i Valle. Hvert år arrangeres det organisert turmarsj, Bispevegmarsjen, langs denne veien. I Fjellgardane drev tyske bergmenn gruvedrift på 1500-tallet på Moisesberg, etter oppdrag fra den dansk-norske kongen i København.
På den vestlige siden av Fyresvatn, sørvest for sentrum, ligger grendene Fardal, Breivik og Birtedalen. Rett vest over vannet fra Moland finnes en gammel og interessant bautastein kalt Røykjenessteinen. I 2005 ble det også funnet noen pilspisser i dette området, som man mener kan være 4 000-4 500 år gamle. Birtedalen er også et populært hytteområde.
Sør for sentrum, langs den sørlige delen av fylkesvei 355, over Våmur, ligger grenda Kilegrend nær sørenden av Fyresvatn. I gamle dager var det ingen vei som gikk mellom Kilegrend og Moland, så trafikk mellom disse delene av bygda måtte foregå med båt.
I Kilegrend finner en Trollholene, huler som ble formet mot slutten av istiden, da landet begynte å heve seg. I disse hulene ble det fra 1911 avholdt gudstjenester. Etter en pause har gudstjenestene fra 1988 igjen blitt en årlig tradisjon.
Coca-Cola Norge har et av sine produksjonsanlegg i Fyresdal, nærmere bestemt i samarbeidspartneren Telemark Mineralvann. Ifølge Coca-Cola skulle alt kullsyreholdig kildevann tappes i Fyresdal. Per 2014 ble 400,000 flasker mineralvann tappet i døgnet.
Kommunikasjon
Fyresdal ligger sentralt plassert i Sør-Norge. Med bil er avstanden fra Oslo ca. 26 mil, fra Bergen ca. 35 mil, og fra Kristiansand ca. 18 mil. Fra Stavanger er det ca. 35 mil etter helårsåpen vei, men om sommeren, når Suleskarveien mellom Sirdal og Brokke i Setesdal er åpen, kan avstanden forkortes med nær ti mil.
I begynnelsen av forrige århundre vurderte man en tid å forlenge lokaljernbanen fra Arendal oppover helt til Fyresdal, men det ble med tanken; Treungenbanen fikk endestasjon i Nissedal. Denne banen ble forøvrig nedlagt allerede i 1967.
Fyresvann var tidligere, før hovedveien sørover over Våmur ble åpnet, en viktig ferdselsåre; med hest og slede over isen om vinteren, eller med rutebåt i sommerhalvåret. Dampbåtene «Fyrisdal» fra 1876 (senere MS «Teisner», oppkalt etter Iver Teisner, prest i Fyresdal 1848-1870 ) og «Fyresdølen» fra 1913 hadde trafikk mellom sentrum og Kilegrend. «Fyresdølen» kantret til slutt og sank, og deler av vraket stikker opp av vannet i Kilegrend. «Teisner» står på land ved brygga i sentrum av Fyresdal.
En av hovedrutene for reisende fra det sentrale østland var inntil 1960-tallet jernbane til Skien eller Lunde, derfra rutebåt på Telemarkskanalen til Bandaksli eller Dalen i Tokke kommune, med videre bussforbindelse til Fyresdal.
Flytrafikk ble muliggjort med åpningen av Fyresdal flyplass i 1967, men passasjergrunnlaget (blant annet fra Geiteryggen flyplass i Skien) ble for magert. Konsesjonene ble ikke fornyet etter et par år med tap.
Kollektivtransporten besørges derfor av buss. Det er daglige lokalforbindelser sørover til Kilegrend og vestover til Birtedalen. Fyresdal har også busskommunikasjon mot Seljord. Herfra er det forbindelsesruter til Bø, hvor det er overgang til NSB Sørlandsbanen), og til byene Skien og Porsgrunn i Telemark. Fra Seljord går det også buss til Bergen og Odda i Hordaland, Haugesund i Rogaland, og til Oslo. Fra Vrådal (Eidstod), eller Tjønnefoss, er det forbindelse til Arendal i Aust-Agder. Det er også bussrute mellom Fyresdal og Dalen (skolesenter og kommunalt sentrum i Tokke kommune) hver skoledag i året.
Kommunestyrevalget 2019
Ved kommunestyrevalget 2015 var det to lister. Arbeiderpartiet fikk 401 stemmer (60,9% oppslutning) og 10 representanter. Senterpartiet fikk 257 stemmer (39,1% opplslutning) og 7 representanter.
Boris Godunov (drama)
Boris Godunov er et drama av Alexander Pusjkin utgitt i 1831.
Pusjkin skrev stykket i 1825, men sensurmyndighetene godkjente det ikke for framføring før i 1866. Stykket ble urframført 17. september 1870 på Mariinskij-teatret i St. Petersburg av personell fra Aleksandrinskijteateret. Pusjkins opprinnelige, usensurerte tekst (i engelsk oversettelse) ble første gang oppført 12. april 2007 på Princeton University i USA.
Stykket består av 24 scener, hovedsakelig på blankvers. Handlingen er lagt til den store urotiden og temaet er maktkorrumpsjon og folkets avmakt og vankelmodighet.
Svalbarðsstrandarhreppur
Svalbarðsstrandarhreppur er en kommune (sveitarfélag) i regionen Norðurland eystra på Island, med 383 innbyggere ved utgangen av 2005.
Ottokar II av Böhmen
Přemysl Ottokar II (født ca. 1232, død 26. august 1278 ved Dürnkrut, Niederösterreich), av det premyslidiske dynastiet, ble hertug av Østerrike 1251, konge av Böhmen 1253, hertug av Steiermark 1261 og hertug av Kärnten og Krain 1269.
Synkronsvømming under Panamerikanske leker 1979
Synkronsvømming under Panamerikanske leker 1979 ble arrangert i San Juan i Puerto Rico fra 1. til 15. juli 1979. Det var femte gangen som synkronsvømming var med i de Panamerikanske leker. Det var tre øvelser, alle kun for damer, solo, duett og lagkonkurranse. Canada ble beste nasjon med to gullmedaljer foran USA med en.